## Uredba o proizvodnji naoružanja i vojne opreme, te o gospodarskim i drugim odnosima u proizvodnji i prometu naoružanja i vojne opreme u slučaju ratnog stanja ili neposredne ugroženosti neovisnosti i j

### NN 55/1991 (25.10.1991.), Uredba o proizvodnji naoružanja i vojne opreme, te o gospodarskim i drugim odnosima u proizvodnji i prometu naoružanja i vojne opreme u slučaju ratnog stanja ili neposredne ugroženosti neovisnosti i j

# PREDSJEDNIK REPUBLIKE HRVATSKE

Na temelju članka 101. stavka 1. Ustava Republike Hrvatske, na prijedlog
Vlade Republike Hrvatske, donosim

## UREDBU

### o proizvodnji naoružanja i vojne opreme, te o gospodarskim i drugim odnosima u proizvodnji i prometu naoružanja i vojne opreme u slučaju ratnog stanja ili neposredne ugroženosti neovisnosti i jedinstvenosti Republike Hrvatske

Članak 1.

Propisi kojima se uređuje oblast proizvodnje i prometa naoružanja i
vojne opreme koji vrijede na dan stupanja na snagu ove uredbe primjenjivat
će se za vrijeme ratnog stanja ili u slučaju neposredne ugroženosti neovisnosti
i jedinstvenosti Republike Hrvatske, ako ovom ili drugim uredbama sa zakonskom
snagom nije drukčije određeno.

Članak 2.

Proizvodnju naoružanja i vojne opreme uz poduzeća određena propisima
iz članka 1. ove uredbe obnašaju i druga poduzeća što ih odredi Ministarstvo
obrane Republike Hrvatske na prijedlog Ministarstva energetike i industrije.

Članak 3.

U slučaju ratnog stanja ili neposredne ugroženosti neovisnosti i jedinstvenosti
Republike statusne i druge promjene poduzeća koje proizvode naoružanja
i.vojnu opremu mogu se vršiti isključivo uz suglasnost Ministarstva energetike
i industrije Republike Hrvatske. Iznimno od odredbe iz stavka 1. ovog članka,
ako to zahtijevaju posebne okolnosti i neodgodive potrebe izazvane ratnim
djelovanjem poduzeća mogu izvršiti nužne promjene i bez prethodne suglasnosti
Ministarstva energetike i industrije, osim promjene djelatnosti.

Članak 4.

U slučaju ratnog stanja ili neposredne ugroženosti neovisnosti i jedinstvenosti
Republike, direktora poduzeća iz članka 2. ove uredbe imenuje i razrješava
dužnosti ministar obrane Republike Hrvatske.

Članak 5.

U slučaju ratnog stanja ili u slučaju neposredne ugroženosti neovisnosti
i jedinstvenosti Republike, proizvodnja naoružanja i vojne opreme planira
se u skladu s planovima obrane i potrebama materijalno-tehničkih sredstava
za obranu Republike Hrvatske.

Članak 6.

U slučaju ratnog stanja ili neposredne ugroženosti neovisnosti i jedinstvenosti
Republike, Ministarstvo obrane može donijeti odluku o odstupanju od pojedinih
odredaba o kvaliteti naoružanja i vojne opreme, uz uvjet da se osigura
njihova funkcionalnost i pouzdanost.

Članak 7.

Ugovorom sklopljenim između Ministarstva Obrane i poduzeća iz članka
2. ove uredbe i ugovorom sklopljenim između pojedinih poduzeća, uređuju
se međusobna prava i obveze u svezi s proizvodnjom odnosno obnašanjem usluga.

Članak 8.

Izgradnja novih odnosno modernizacija, rekonstrukcija i održavanje postojećih
kapaciteta za proizvodnju naoružanja i vojne opreme vrši se, na temelju
planova obrane, planova razvoja izgradnje i opremanja oružanih snaga Republike
Hrvatske i drugiti potreba obrane. Sredstva za financiranje proizvodnje
naoružnja i vojne opreme iz prethodnog članka osiguravaju poduzeća iz vlastitih
sredstava, kredita i drugih izvora i sredstava proračuna Republike, namijenjenih
za financiranje obrane.

Članak 9.

U slučaju da se zbog ratnih ili drugih uvjeta poduzeća koja proizvode
naoružanje i vojnu opremu ne koriste pojedinim sredstvima za proizvodnju,
sirovinama i reprodukcijskim materijalima ili drugim sredstvima za rad,
Ministarstvo energetike i industrije može, u skladu s planovima iz članka
5. i 8. ove uredbe, odrediti da se ta sredstva prenesu u drugo poduzeće
ili daju na privremeno korištenje drugom poduzeću koje proizvodi naoružanje
i vojnu opremu. Ministarstvo energetike i industrlje može, zbog ratnih
i drugih uvjeta, odrediti da pojedina poduzeća koja proizvode naoružanje
i vojnu opremu premjeste svoje kapacitete na drugu lokaciju i odrediti
da se oni predaju na upotrebu drugom poduzeću odnosno da se određena sredstva
privremeno onesposobe za proizvodnju, u skladu s utvrđenim planom onesposobljavanja.
Odredbe ovog članka stav 1.i 2. odnose se i na druga poduzeća i radnje
čija se sredstva za proizvodnju, odnosno sirovine, repromaterljal i gotovi
proizvodi mogu upotrijebitt za proizvodnju naoružanja i vojne opreme.

Čanak 10.

U slučaju ratnog stanja ili neposredne ugroženosti neovisnosti i jedinstvenosti
Republike promet naoružanja i vojne opreme obavljaju Ministarstvo obrane
Republike Hrvatske, poduzeća i druge pravne osobe koje proizvode naoružanja
i vojnu opremu.

Članak 11.

Iznimno od odredbe članka 10. ove uredbe, sredstva naoružanja i vojne
opreme što se proizvode na privremeno zaposjednutom teritoriju, mogu nabavljati
nadležni organi teritorijalne obrane odnosno jedinice oružanih snaga Republike
Hrvatske koje djeluju na privremeno zaposjednutom teritoriju.

Članak 12.

U slučaju ratnog stanja ili neposredne ugroženosti neovisnosti i jedinstvenosti
Republike cijene naoružanja, vojne opreme i usluga maksimiraju se na zatečenoj
razini. Pod zatečenom razinom cijena naoružanja, vojne opreme i usluga,
u smislu ove uredbe, razumijevaju se cijene naoružanja, vojne opreme i
usluga, ugovorene s Ministarstvom obrane Republike Hrvatske na dan proglašenja
ratnog stanja. Pod uslugom, u smislu ove uredbe, razumijevaju se sve usluge
što se obavljaju u proizvodnji i prometu naoružanja i vojne opreme, osim
usluga koje se odnose na novčani i platni promet.

Članak 13.

Cijena gotovih proizvoda, poluproizvoda, sklopova, podsklopova, dijelova,
sirovina, reprodukcijskog materijala i drugih sredstava opreme koji su
posebno značajni za proizvodnju i promet naoružanja i vojne opreme, maksimizraju
se na zatečenoj razini na dan proglašenja ratnog stanja.

Članak 14.

Iznimno od odredbe članke 12. i 13. ove uredbe, Vlada Republike Hrvatske
u slučaju rata može utvrditi cijenene naoružanja i vojne opreme, gotovih
proizvoda, poluproizvoda, sklopova, podsklopova, dijelova; reprodukcijskog
materijala, sirovina i drugih sredstava te usluga u proizvodnji i prometu
naoružanja i vojne opreme, koji su posebno značajni za proizvodnju naoružanja
i vojne opreme.

Članak 15.

Vanjskotrgovinski promet naoružanja i vojne opreme obavlja Ministarstvo
obrane Republike Hrvatske.

Članak 16.

Na prijedlog Ministarstva obrane, Vlada Republike Hrvatske može odrediti
da se vanjskotrgovinski promet naoružanja i vojne opreme obavlja i preko
inozemnih ureda Republike Hrvatske.

Članak 17.

Sredstva za plaćanje u inozemstvu po poslovima vanjskotrgovinskog prometa
Ministarstvu obrane Republike Hrvatske osiguravaju se u skladu s propisima
o osiguravanju deviza za potrebe Republike Hrvatske u slučaju ratnog stanja.

Članak 18.

Gotove proizvode, poluproizvode, sklopove, podsklopove, dijelove, sirovine,
reprodukcijski materijal i druga sredstva za proizvodnju naoružanja i vojne
opreme, u slučaju ratnog stanja osigurava poduzeće i druga pravna osoba
koja proizvodi naoružanje i vojnu opremu u skladu s odobrenim planovima
ratne proizvodnje.

Članak 19.

Ministarstvo obrane i Ministarstvo energetike i industrije Republike
Hrvatske, sukladno svojim ovlastima nadziru primjenu odredaba ove uredbe
u poduzećima i drugim pravnim osobama na koje se Uredba odnosi.

Članak 20.

Na zalihe sirovina i reprodukcijskog materijala za potrebe proizvodnje
naoružanja i vojne opreme, te na objekte, sredstva i uređaje kapaciteta
za proizvodnju naoružanja i vojne opreme, poduzeća iz članka 3. ove uredbe
ne plaćaju poreze i druge pristojbe propisane zakonom.

Članak 21.

Ovlašćuje se ministar obrane i ministar energetike i industrije Republike
Hrvatske da u okviru svoje nadležnosti po potrebi donesu pobliže propise
za provođenje ove uredbe.

Članak 22.

Za vrijeme ratnog stanja ne primjenjuju se ove odredbe Zakona o proizvodnji
naoružanja i vojne opreme: članak 6, 7, 8, 9, 10, 11, 12, 13, 14, 15, 16,
17, 18, 19, 24, stavak 1, 3, članak 25. stavak 1, članak 29. stavak 2,
članak 32, 33, 34, 35, 36, 37, 38, 39, 40, 41, 43, do 51. te članak 53.
do 74. Zakona.

Članak 23.

Ova uredba stupa na snagu danom donošenja.

Evidencijski broj 31

Broj : 1013/91.

Zagreb, 30. rujna 1991

Predsjednik Republike Hrvatske

**dr. Franjo.Tuđman, v. r.**

Uredba, NN 55/1991-1519